als_Latn dik_Latn sna_Latn
Partia Socialiste e ka shpallur qartë objektivin e saj në këto zgjedhje. Të sigurojë 71 mandate për të qeverisur e vetme.
Në kuadër të këtij objektivi, PS-ja po përdor çdo metodë për të arritur të qeverisë e vetme.
Kryeministrin Rama e shohim përditë herë në ndonjë oborr shtëpie, herë duke shtruar iftar, apo live në Facebook ku kërkon vota nga farefisi i emigrantëve.
Kurse deputeti i Partisë Socialiste, Ervin Bushati ndryshe nga fushatat e kandidatëve të tjerë, ka zgjedhur një tjetër mënyrë ‘origjinale‘ për të mbledhur sa më shumë vota.
Bushati u ka dërguar disa qindra të rinjve një SMS ku kërkon pjesëmarrjen e tyre në një konkurs për të transformuar njësinë nr 8, ku në shkëmbim jepen 500 euro dhe bursa studimi.
Hashtag.al ka siguruar mesazhin e dërguar nga Bushati drejt të rinjve për të marrë pjesë në konkurs.
Konkursi mban emrin ‘Fito 500 euro dhe një bursë studimi’.
Kjo iniciativë e Bushatit vjen 4 javë para zgjedhjeve, dhe të ftuarit në konkurs janë 18 vjeçarët, të cilët votojnë për herë të parë. /Hashtag.al
als_Latn als_Latn als_Latn als_Latn als_Latn als_Latn als_Latn als_Latn